open-index/open-wikipedia-markdown huggingface dataset:
Εκλογές στο Μακάου

Το **[[Μακάου]]** είναι περιορισμένη δημοκρατία. Ως εκ τούτου διεξάγονται εκλογές.

Το Μακάου εκλέγει σε περιφερειακό επίπεδο τον επικεφαλής της κυβέρνησής του και το νομοθετικό του σώμα. Η Νομοθετική Συνέλευση του Μακάου αποτελείται από 33 μέλη, εκ των οποίων τα 14 εκλέγονται με λαϊκή ψήφο με βάση την αναλογική εκπροσώπηση, τα 12 εκλέγονται από λειτουργικές εκλογικές περιφέρειες και τα 7 διορίζονται από τον Επικεφαλής της κυβέρνησης. Ο Εκτελεστικός Επικεφαλής του Μακάου εκλέγεται από μια Εκλογική Επιτροπή 400 μελών, ανά πενταετία.
## Βουλευτικές εκλογές
### Πρόσφατες (2025)

## Προηγούμενες εκλογές
### Νομοθετική Συνέλευση
Οι συνθέσεις με τις εκλεγμένες έδρες στη Νομοθετική Συνέλευση έχει ως εξής έως και τις εκλογές του 2021:

### 2009
Στις εκλογές, οι οποίες διεξήχθησαν στις 20 Σεπτεμβρίου 2009, εξελέγησαν 12 έδρες με καθολική ψηφοφορία επί συνόλου 27 στην νομοθετική συνέλευση. Οι υπόλοιπες έδρες αποφασίζονται με τη μέθοδο των λειτουργικών "εκλογικών περιφερειών" ή διορίζονται από τον αρχηγό της κυβέρνησης. Στις εκλογές έλαβαν μέρος 16 λίστες, ανάμεσα στις οποίες και η λίστα "Voz Plural - Gentes de Macau", η οποία είναι η πρώτη στην ιστορία του Μακάο από τότε που παραδόθηκε στην Κίνα, με αυτόχθονες υποψηφίους του Μακάο. Η σειρά των λιστών ανακοινώθηκε στα τέλη Ιουλίου.

## Αποτελέσματα
Η συμμετοχή στις εκλογές ήταν υψηλή και έφτασε το 60% στη χερσόνησο του Μακάου. Τα τελικά αποτελέσματα καθυστέρησαν να ανακοινωθούν εξαιτίας του μεγάλου αριθμού των άκυρων και λευκών ψηφοδελτίων. 

Οι φιλοδημοκρατικοί κατάφεραν να πάρουν μία επιπλέον έδρα σε σύγκριση με τις εκλογές του 2005. Αυτό σημαίνει ότι εξέλεξαν 4 βουλευτές συνολικά στη νέα βουλή. Οι συντηρητικοί έχασαν δύο έδρες, ενώ οι φίλα προσκείμενοι στο Πεκίνο εξακολουθούν να κατέχουν τον έλεγχο της βουλής.

### 2013

Στις βουλευτικές εκλογές στις 15 Σεπτεμβρίου 2013 εξελέγησαν 33 βουλευτές, εκ των οποίων οι 14 από γεωγραφική περιφέρεια, οι 12 από λειτουργική περιφέρεια και οι 7 διορισμένοι από τον ανώτερο κυβερνήτη (Chief Executive).

### 2017

### 2021

### Εκλογή του Αρχηγού Κυβέρνησης του Μακάου

Οι υποψήφιοι για τον Εκτελεστικό Επικεφαλής του Μακάου απαιτείται να προταθούν από τουλάχιστον 50 μέλη της Εκλογικής Επιτροπής, προτού εκλεγεί με απόλυτη πλειοψηφία από την Εκλογική Επιτροπή. 

Η Εκλογική Επιτροπή είναι το σώμα που εκλέγει τον Εκτελεστικό Επικεφαλής του Μακάου, και αποτελείται από 400 μέλη.

Η κατανομή των εδρών στους τέσσερις τομείς είναι σκόπιμα άνιση, δίνοντας το μεγαλύτερο βάρος στον Πρώτο Τομέα (Βιομηχανικός, Εμπορικός και Χρηματοοικονομικός) με 120 έδρες, ενώ ο αριθμός των εκλογέων του είναι σχετικά μικρός (977).

Οι Δεύτερος και Τρίτος Τομέας έχουν 115 έδρες ο καθένας, αλλά εκπροσωπούν πολύ μεγαλύτερο αριθμό εκλογέων (2.224 και 2.534 αντίστοιχα), γεγονός που υπογραμμίζει τη φύση του συστήματος των λειτουργικών εκλογικών περιφερειών.

Η σύνθεση των εκλογικών σωμάτων που εκλέγουν τον Εκτελεστικό Επικεφαλής είναι η εξής:

## Παραπομπές


*
Κυπαρίσσι Αχαΐας (αποσαφήνιση)

Με την ονομασία **Κυπαρίσσι** μπορεί να αναφέρονται οι εξής οικισμοί στην Αχαΐα:

* το Κυπαρίσσι Άλσους Αχαΐας, οικισμός καταργημένος από το 1961.
* το Κυπαρίσσι Σπαρτιάς Αχαΐας, οικισμός του δήμου Ερυμάνθου.

Κατηγορία:Αποσαφηνίσεις ελληνικών τοπωνυμίων
Εκλογές στην Κένυα

Στην Κένυα διεξάγονται **εκλογές** για πρόεδρο και για εθνοσυνέλευση. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

## Προεδρικές εκλογές
### Πρόσφατες (2022)

### 2013

Στις προεδρικές εκλογές του 2013 που διεξήχθησαν στις 4 Μαρτίου, εξελέγη πρόεδρος της χώρας ο Ουχούρου Κενυάτα. Ήταν οι πρώτες προεδρικές εκλογές στην ιστορία της χώρας όπου θα μπορούσε να γίνει και δεύτερος γύρος σε περίπτωση που κανένας από τους δύο υποψηφίους δεν είχε συγκεντρώσει το απαιτούμενo ποσοστό από τον πρώτο γύρο και οι πρώτες για τη διεξαγωγή των οποίων ανατέθηκε η διαδικασία σε Εφορευτική Επιτροπή. Την ίδια μέρα διεξήχθησαν και οι εκλογές για Βουλή και Γερουσία.

### 2017

Η ψηφοφορία για τις προεδρικές εκλογές έγινε αρχικά τον Αύγουστο του 2017. Ωστόσο, το Ανώτατο Δικαστήριο, στο οποίο προσέφυγε η αντιπολίτευση, ακύρωσε τα αποτελέσματα εκείνων των εκλογών, σε απάντηση στην σχετική προσφυγή. Νέες προεδρικές εκλογές διεξήχθησαν στις 26 Οκτωβρίου 2017, με τον υποψήφιο της αντιπολίτευσης Ράιλα Οντίνγκα να αποσύρεται από την κούρσα, και σε επεισόδια σκοτώθηκε τουλάχιστον ένας άνθρωπος, οπαδός της αντιπολίτευσης. Η συμμετοχή στις εκλογές του Οκτωβρίου ήταν αυξημένη (της τάξης του 38,8%) και ο Ουχούρου Κενυάτα επανεξελέγη πρόεδρος με ποσοστό 98%.

## Δημοψηφίσματα
### 2010
Στις 4 Αυγούστου 2010 εγκρίθηκε σε δημοψήφισμα το νέο Σύνταγμα με ποσοστό 68,5% έναντι 31,4% που ψήφισαν αρνητικά. Η συμμετοχή στο δημοψήφισμα ήταν της τάξης του 72,18%. Το νέο Σύνταγμα τέθηκε σε ισχύ από τον πρόεδρο Μουάι Κιμπάκι στις 27 Αυγούστου 2010.

## Παραπομπές


*
Άγιος Νικόλαος Νηράς Λευκάδας

*Για οικισμούς με το ίδιο όνομα, δείτε: [[Άγιος Νικόλαος (ελληνικά τοπωνύμια)]]*.

Ο **Άγιος Νικόλαος Νηράς** είναι ημιορεινός οικισμός του νομού Λευκάδας σε υψόμετρο 150 μέτρα. Σύμφωνα με το πρόγραμμα Καλλικράτης, μαζί με το χωριό Αθάνι συναποτελούν την Τοπική Κοινότητα Αθανίου που ανήκει στη Δημοτική Ενότητα Απολλωνίων του Δήμου Λευκάδας και σύμφωνα με την απογραφή του 2011 έχει πληθυσμό 9 κατοίκους.

## Γεωγραφία - Ιστορία
Ο Άγιος Νικόλαος Νηράς βρίσκεται στο νότιο τμήμα της Λευκάδας στη χερσόνησο Λευκάτα προς το ακρωτήριο Δουκάτο. Απέχει 30 χλμ από την πόλη της Λευκάδας και 11,5 χλμ από το Αθάνι.

## Πληθυσμός

## Αξιοθέατα

### Το μοναστήρι του Αγίου Νικολάου Νηράς
Το μοναστήρι του Αγίου Νικολάου βρίσκεται Ν.-ΝΔ. του χωριού και πρωτοκτίστηκε, περίπου το 1087, όταν από την περιοχή πέρασαν οι Σταυροφόροι μεταφέροντας το λείψανο του Αγίου Νικολάου από τα Μύρα της Μικράς Ασίας στο Μπάρι της Ιταλίας. Ανακαινίστηκε τα τέλη του 16ου - αρχές του 17ου αιώνα. Αναφέρονται δεκατρείς εικόνες του τέμπλου ως έργα του αγιογράφου Ανδρέα Μπέτζου (1799) καθώς και η δεσποτική εικόνα του Αγίου Νικολάου ως έργο του Δημητρίου Φώσκαρη (1699), η οποία θεωρείται η πιο παλιά ενυπόγραφη και χρονολογημένη φορητή εικόνα της Λευκάδας.

Τη δεκαετία του 1920, σύμφωνα με τοπικές μαρτυρίες, χρησιμοποιήθηκε ως τόπος  απομόνωσης ατόμων που είχαν προσβληθεί από ευλογιά, κατ΄ άλλους, λόγω της απομονωμένης του θέσης, ως τόπος εξορίας κληρικών.

### Ο Φάρος Δουκάτο
Ο φάρος βρίσκεται Ν.-ΝΔ. του Αγίου Νικολάου, στο ακρωτήριο της Νηράς ή Δουκάτο ή Λευκάτα και έχει κτιστεί στη θέση όπου υπήρχε ο ναός του Απόλλωνα Λευκάτα. Πρωτολειτούργησε το 1890, στη διάρκεια του Β΄ Παγκοσμίου Πολέμουήταν ανενεργός και επαναλειτούργησε μετά το 1945. Από το 1982 έχει ηλεκτροδοτηθεί και λειτουργεί επιτηρούμενος από έναν φαροφύλακα. Απέχει 50 χλμ. από την πόλη της Λευκάδας.

## Εξωτερικοί σύνδεσμοι
* Αθάνι και Άγιος Νικόλαος Νηράς 
* Το μοναστήρι του Αγίου Νικολάου στην Ιρά Αθανίου
* Ο Φάρος Δουκάτο από την ιστοσελίδα Υπηρεσία φάρων
*

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Λευκάδας
Σταθμός Αχαΐας

Ο **Σταθμός** είναι μικρός πεδινός οικισμός του Νομού Αχαΐας, αποτελεί τμήμα της Τοπικής Κοινότητας Σαγαίικων, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μόβρης ως τμήμα του πρώην δημοτικού διαμερίσματος Σαγαίικων.

## Ιστορικά στοιχεία
Ο οικισμός αναπτύχθηκε, όταν μετακινήθηκε εκεί από τον παρακείμενο οικισμό του Αποστόλου ο σιδηροδρομικός σταθμός, ώστε να βρίσκεται πιο κοντά στο χωριό των Σαγαίικων. Αποκαλείται και *Σταθμός Σαγαίικων*.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σταθμός.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμού Σταθμός Αχαΐας. eetaa.gr. Ανακτήθηκε: 11/06/2018.
* Ε.Ε.Τ.Α.Α. - Διοικητικές μεταβολές Κοινότητας Σαγαίικων Αχαΐας. eetaa.gr. Ανακτήθηκε: 11/06/2018.

Κατηγορία:Δήμος Μόβρης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Ζαμπετέικα Αχαΐας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.736089,
          38.620281
        ]
      }
    }
  ]
}

Τα **Ζαμπετέικα** ή και *Ζαμπεταίικα* είναι μικρός πεδινός συνοικισμός που ανήκει ως γειτονιά στο χωριό Πετροχώρι του Νομού Αχαΐας. Ο οικισμός ονομάζεται και *Στασιναίικα*, ενώ αναφέρονται και ως *Ζαμπεταίικα-Στασιναίικα*.

## Τοποθεσία
Ο συνοικισμός των Ζαμπετέικων βρίσκεται σε πεδινή περιοχή της δυτικής Αχαΐας. Εγγύς του συνοικισμού βρίσκονται: στα βορειοδυτικά τα Βεσκουκαίικα, στα βόρεια η Καρυά, στα βορειοανατολικά το κεφαλοχώρι της Άνω Αχαΐας, στα ανατολικά ο Λογοθέτης, στα νότια το Πετροχώρι, ενώ στα δυτικά του βρίσκονται τα Λαμπραίικα.

Απέχει λιγότερο από 1,5 χλμ. από το Πετροχώρι, έδρα της Τ.Κ. Πετροχωρίου στην οποία υπάγεται, 7,5 χλμ. από την Κάτω Αχαΐα, έδρα του Δήμου Δυτικής Αχαΐας, ενώ βρίσκεται σε υψόμετρο περίπου 85 μέτρων.

## Ιστορικά στοιχεία
Η ονομασία του συνοικισμού είναι ανθρωπωνυμικό και προέρχεται από το επίθετο της οικογένειας Ζαμπέτα που κατοικεί στην περιοχή. Σύμφωνα με προφορικές μαρτυρίες οι κάτοικοί τους προέρχονται από την Ελασσόνα ενώ αποτελούν κατοικημένο τόπο πριν απογραφούν ως ξεχωριστός οικισμός.

Τα Ζαμπετέικα υπήρξαν βραχύβιος οικισμός. Αναγνωρίστηκαν ως τέτοιος στις 17/03/1991, όταν και υπήχθησαν στην τότε Κοινότητα Πετροχωρίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως τμήμα του πρώην Δημοτικού Διαμερίσματος Πετροχωρίου. Στις 09/05/2011 καταργήθηκε ως οικισμός.

## Δημογραφική εξέλιξη
Συγκεντρωτικά, η δημογραφική εξέλιξη του συνοικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* *Αχαΐα*, Χάρτης νομού και σχέδια πόλεων, περιηγητικός χάρτης, ταξιδιωτικός οδηγός. Χάρτης σε κλίμακα 1:100.000 συμβατός με GPS, Εκδόσεις Όραμα, Ραφήνα χ.χ. ISBN 978-960-448-606-9.
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Δραγάνου.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ζαμπετέικων Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Κοινότητας Πετροχωρίου Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Δήμου Δυτικής Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Δήμου Δύμης. eetaa.gr. Ανακτήθηκε: 23/07/2018.
* Τα Ζαμπετέικα στο χάρτη. openstreetmap.org. Ανακτήθηκε: 23/07/2018.
* Τα Ζαμπετέικα στο χάρτη. topoguide.gr. Ανακτήθηκε: 23/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Δύμης
Κατηγορία:Δήμος Δυτικής Αχαΐας
Μάρβιν Χιμέγιερ

Ο **Μάρβιν Τζον Χιμίιερ** (αγγλικά: **Marvin John Heemeyer**, 28 Οκτωβρίου 1951 - 4 Ιουνίου 2004) ήταν Αμερικανός οξυγονοκολλητής και ιδιοκτήτης καταστήματος αποσυναρμολόγησης αυτοκινήτων που ήταν πιο γνωστός για την κατεδάφιση κτιρίων με μια τροποποιημένη μπουλντόζα. Εξοργισμένος από διαμάχες χωροθέτησης, θωράκισε μια μπουλντόζα Komatsu D355A με στρώματα από χάλυβα και σκυρόδεμα και τη χρησιμοποίησε στις 4 Ιουνίου 2004 για να κατεδαφίσει το δημαρχείο, το σπίτι του πρώην δήμαρχου και άλλα κτίρια στο Γκράνμπι του Κολοράντο. Η επίθεση έληξε όταν η μπουλντόζα η οποία οδηγούσε παγιδεύτηκε στο υπόγειο ενός καταστήματος Gambles που κατεδάφιζε. Ο Χιμίιερ τότε αυτοπυροβολήθηκε.

Ο Χιμίιερ είχε διαφωνίες με τους αξιωματούχους του Γκράνμπι, ιδιαίτερα για τα πρόστιμα για παραβίαση των διαταγμάτων των πόλεων και για μια διαφωνία σχετικά με τη χωροθέτηση ενός συγκεκριμένου εργοστασίου παρτίδας που κατασκευάστηκε απέναντι από το κατάστημα σιγαστήρα.

## Περαιτέρω ανάγνωση
*

## Εξωτερικοί σύνδεσμοι
* Discovery Channel – Destroyed in Seconds video
* Washington Post Article
* Denver Channel Article
* CBS4: Bulldozer Rampage Revisited* 
* 
* Granby Damage, includes several pictures of the incident
* 

## Παραπομπές


Κατηγορία:Αμερικανοί εγκληματίες
Κουτιαλά

Η **Κουτιαλά** (*Koutiala*) είναι η τέταρτη μεγαλύτερη σε πληθυσμό πόλη του Μάλι. Είναι κτισμένη σε υψόμετρο 357 μέτρων, 140 χιλιόμετρα βόρεια της πόλεως Σικασσό, στην Περιφέρεια της οποίας και υπάγεται. Με τη σειρά της, η Κουτιαλά είναι έδρα ομώνυμης επαρχίας (σερκλ). Σύμφωνα με την απογραφή του 2009 η πόλη είχε 137.919 κατοίκους, παρουσιάζοντας μέση *ετήσια* αύξηση 5,5% σε σχέση με το 1998. Οι γεωγραφικές συντεταγμένες της Κουτιαλά είναι πλάτος 12°23΄ Βόρειο και μήκος 5°28΄ Δυτικό.

Ευρισκόμενη στην περιοχή όπου ιστορικά ομιλείται η γλώσσα Μινιάνκα, η Κουτιαλά ιδρύθηκε κατά τον 16ο αιώνα από μέλη της οικογένειας Κουλιμπαλύ από το βασίλειο των Μπαμπαρά στο Σεγκού.

Η Κουτιαλά είναι η καρδιά της παραγωγής βαμβακιού και για το προϊόν αυτό αποκαλείται μερικές φορές «η πρωτεύουσα του λευκού χρυσού». Ωστόσο η σχετική βιομηχανία γνωρίζει στασιμότητα από τη δεκαετία του 1980. Η περιοχή της είναι επίσης γνωστή για την παραγωγή δημητριακών, κυρίως κεχριού, σόργου και καλαμποκιού. Η Κουτιαλά είναι η δεύτερη πιο βιομηχανοποιημένη πόλη στο Μάλι, στην οποία βρίσκονται, μεταξύ άλλων, οι βιομηχανίες *Compagnie malienne pour le développement du textile* (CMDT) και *Huilerie cotonnière du Mali* (HUICOMA).

Σήμερα η Κουτιαλά διαθέτει ένα σημαντικό νοσοκομείο για γυναίκες και παιδιά. Η πόλη είναι «αδελφοποιημένη» με την Αλανσόν της Γαλλίας.

Στην Κουτιαλά γεννήθηκε ο σημερινός (από το 2013) πρόεδρος του Μάλι Ιμπραΐμ Μπουμπακάρ Κεϊτά.

## Δείτε επίσης
* Κατάλογος πόλεων του Μάλι

## Παραπομπές


## Εξωτερικοί σύνδεσμοι
* 

Κουτιαλα
Ουαλερανός Α΄ του Λιμβούργου

O **Ουαλερανός Α΄**, γερμ. Waleran I (απεβ. 1082) από τον Οίκο του Λίμπουργκ ήταν κόμης του Αρλόν (από το 1052) και του Λίμπουργκ (από το 1065). Έκτισε το κάστρο Λίμπουργκ και είναι ο αρχηγέτης του Οίκου του.

## Βιογραφία
Ήταν γιος του Ουαλερανός κόμη του Αρλόν. Οι απαρχές του Οίκου του δεν είναι γνωστές· φαίνεται να είναι πλάγιος κλάδος (μάλλον εκ θηλυγονίας) του Οίκου του Αρντέν δουκών της Άνω Λωρραίνης: ίσως η μητέρα του να ήταν η Αδέλα, κόρη του Θεοδώριχου Α΄.

Κληρονόμησε το Αρλόν μαζί με τον αδελφό του Φουλκ, ο οποίος απεβίωσε το 1078 και τον άφησε μόνο κόμη του Αρλόν. Έγινε επίτροπος (advocate) του αββαείου του Σιντ Τρούιντεν. Ο γάμος του με την κόρη του δούκα της Κάτω Λωρραίνης τον έκανε κόμη του Λεν, περιοχής κοντά στη Λιέγη. Ο Ουαλερανός Α΄ έκτισε εκεί κάστρο, το Λένμπουρκ, όνομα που αργότερα έγινε Λίμπουργκ. Το έκανε έδρα του και είναι γνωστός ως ο πρώτος κόμης του Λίμπουργκ.

Το 1082 απεβίωσε και τον διαδέχθηκε ο γιος του Ερρίκος.

## Οικογένεια
Νυμφεύτηκε τη Γιούττα των Αρντέν, κόρη του Φρειδερίκου δούκα της Κάτω Λωρραίνης και είχε τέκνο:
* Ερρίκος π. 1059-π. 1119, δούκας της Κάτω Λωρραίνης.

## Πρόγονοι



	

## Αναφορές σε Πηγές


## Πηγές
* Loud, Graham A.; Schenk, Jochen, eds. (2017). The Origins of the German Principalities, 1100-1350: Essays by German Historians. Routledge.

Κατηγορία:Οίκος του Λιμβούργου
Τσορνομόρσκε (Οδησσός)

Το **Τσορνομόρσκε** () είναι αστικός οικισμός στην επαρχία Οδησσού στην δυτική Ουκρανία, αποτελεί το διοικητικό κέντρο της περιοχής *Λυμάν*. Πριν το 1978 ήταν χωριό γνωστό ως *Χβαρντίγσκε*. Στην περιοχή έχει την έδρα της η 28η μηχανοκίνητη ταξιαρχία των ουκρανικών ενόπλων δυνάμεων. Σύμφωνα με την απογραφή κατοικούσαν σε αυτό 6.730 άτομα.

## Παραπομπές



Κατηγορία:Πόλεις της Ουκρανίας
Τσορνομόσκε

Το **Τσορνομόρσκε** ή **Τσερνομορσκόγιε** (; ; , αρχ.ελληνικά: *Καλός Λιμήν*) είναι πόλη και το διοικητικό κέντρο της διοικητικής διαίρεσης Τσορνομόρσκε στην βορειοδυτική Κριμαία (αμφισβητούμενη περιοχή μεταξύ Ρωσίας και Ουκρανίας). Σύμφωνα με την απογραφή του 2014 διέθετε 11.267 κατοίκους.

## Ιστορία
Η πόλη ιδρύθηκε αρχικά ως *Καλός Λιμήν* τον 4ο αιώνα π.Χ. και ήταν αποικία των Μιλησίων, ενώ είναι πιθανό πως κτίστηκε επί παλαιότερης αποικίας. Εξελίχθηκε σε σημαντικό κέντρο εμπορίου και γεωργίας της περιοχής, ενώ σε απόσταση 700 περίπου σταδίων στα νότια υπήρχε η Κερκινίτις η οποία ήταν η πλησιέστερη ελληνική αποικία. Λόγω της απομακρυσμένης τοποθεσίας της η πόλη διέθετε ισχυρά αμυντικά τείχη, και από τις αρχές του 3ου αιώνα άρχισε να δέχεται τις επιθέσεις των τοπικών σκυθικών φυλών. 	

Έως τα μέσα του 2ου αιώνα π.Χ. η πόλη είχε καταληφθεί πλέον από τους Σκύθες, επανακατακτήθηκε μετέπειτα από το ελληνιστικό βασίλειο του Βοσπόρου στα τέλη του 2ου αιώνα π.Χ. υπό τον στρατηγό Διόφαντο σε μεγάλης έκτασης μάχη με τους Σκύθες, αλλά ανακτήθηκε και πάλι από τις τοπικές φυλές οι οποίες διατήρησαν τον έλεγχο από τα μέσα του 1ου αιώνα π.Χ. έως τις αρχές του 2ου αιώνα μ.Χ., όταν πλέον η πόλη πέρασε στην εξουσία των Ρωμαίων.	

Από τον Μεσαίωνα και έπειτα η πόλη έγινε επίσης γνωστή με την ταταρική ονομασία της ως *Ακ Μετσέτ* (, *Λευκό τζαμί*) από το τζαμί που υπήρχε εκεί. Μετά τις διώξεις των Τατάρων από την ΕΣΣΔ το 1944, η πόλη πήρε την σημερινή ονομασία της.

## Κλίμα



## Φωτογραφικό υλικό

Калос Лимен - внутри крепости.jpg|Ερείπια της αρχαίας πόλης
FLA Chornomorske, Krym, Ukraine.svg|Σημαία της πόλης με παραπομπή στο αρχαίο παρελθόν της


## Παραπομπές



## Πηγές
*Е. М. Поспелов (Ye. M. Pospelov). "Имена городов: вчера и сегодня (1917–1992). Топонимический словарь." (City Names: Yesterday and Today (1917–1992). Toponymic Dictionary." Москва, "Русские словари", 1993

Κατηγορία:Πόλεις της Κριμαίας
Κατηγορία:Αρχαίες ελληνικές αποικίες στη Μαύρη Θάλασσα
Ερρίκος της Κάτω Λωρραίνης

Ο **Ερρίκος**, γερμ. Heinrich (περί το 1059 - περί το 1119) από τον Οίκο του Λίμπουργκ ήταν κόμης του Λίμπουργκ & Αρλόν (1082 - 1119) και δούκας της Κάτω Λωρραίνης (1101 - 1106). 

## Βιογραφία
Ήταν γιος του Βάλεραν Α΄ κόμη του Λίμπουργκ & Αρλόν και της Γιούττα, κόρης του Φρειδερίκου δούκα της Κάτω Λωρραίνης.

Η μάμμη του Αδέλα των Αρντέν είχε δώσει μία ιδιοκτησία στην Εκκλησία, αλλά ο Ερρίκος την πήρε πίσω. Ο Έγκιλμπερτ αρχιεπίσκοπος του Τρηρ τον κάλεσε να την επιστρέψει και όταν ο Ερρίκος αρνήθηκε, αφορίστηκε. Ο Ερρίκος με τα όπλα έκανε τον Έγκιλμπερτ να ηττηθεί σοβαρά. Ήταν επίτροπος (advocate) του αββαείου του Σιντ-Τρούιντεν, κάτι που κληρονόμησε από τον πατέρα του. Όταν ο ηγούμενος Χέρμαν ήλθε σε ρήξη με τον Ερρίκο Δ΄ των Σαλίων της Γερμανίας, ο Ερρίκος τον υποστήριξε.

Πολλοί τοπικοί ευγενείς έφυγαν στην Α΄ Σταυροφορία, όπως ο Γοδεφρείδος κόμης του Μπουγιόν και δούκας της Κάτω Λωρραίνης. Η εξουσία του Ερρίκου αυξήθηκε στη Βελγική, αλλά την καταχράστηκε, ειδικά στις μονές. Ο βασιλιάς της Γερμανίας παρενέβη και το 1101 κατέλαβε το Λίμπουργκ· ανάγκασε τον Ερρίκο να δηλώσει υποτέλεια και σε αντάλλαγμα του παραχώρησε το δουκάτο της Κάτω Λωρραίνης, που είχε εγκαταλείψει ο Γοδεφρείδος.

Ήλθε σε ανταγωνισμό με τον Γοδεφρείδο Α΄ κόμη του Λουβαίν. Υποστήριξε τον Ερρίκο Ε΄, γιο του Ερρίκου Δ΄, εναντίον του πατέρα του. Μετά άλλαξε στρατόπεδο, υποστηρίζοντας τον Ερρίκο Δ΄. Όταν όμως το 1106 ο Ερρίκος Δ΄ απεβίωσε, οι οπαδοί του Ερρίκου Ε΄ λεηλάτησαν τα φέουδά του, το Λίμπουργκ κατελήφθη και ο Ερρίκος φυλακίστηκε στο Χίλντεσχαϊμ, ενώ το δουκάτο του δόθηκε στον Γοδεφρείδο Α΄ κόμη του Λουβαίν.

Ο Ερρίκος δραπέτευσε και προσπάθησε να ανακαταλάβει το Λίμπουργκ και την Κάτω Λωρραίνη, αλλά απέτυχε. Έκανε ειρήνη· ονόμασε τον εαυτό του δούκα του Λίμπουργκ. Συμμάχησε με τους εξεγερθέντες ενάντια στον Ερρίκο Ε΄: πολέμησε μαζί με τον Λοθάριο των Σούπλινμπουρκ τότε δούκα της Σαξονίας και νίκησαν στο Άνντερναχ (1114) και το Βέλφεσχολτ (1115). 

Το 1119 απεβίωσε σε ηλικία 60 ετών και τον διαδέχθηκε ο γιος του Βάλεραν.

## Οικογένεια
Νυμφεύτηκε πρώτα την Αδελαΐδα, κόρη του Μπότο του Πότενσταϊν, η οποία απεβίωσε το 1106 και μετά την Γιούντιτ του Σβάινφουρτ, κόρη του Όθωνα Γ΄ των Ποππονιδών δούκα της Σουαβίας και είχε τέκνα:
* Βάλεραν π. 1085-1139, δούκας της Κάτω Λωρραίνης.
* Αδελαΐδα, παντρεύτηκε τον Κόνραντ Α΄ δούκα της Μερανίας.
* (;) Σίμων (12ος αι.) κοντόσταυλος της Ιερουσαλήμ κατά την Α΄ Σταυροφορία.

## Αναφορές σε Πηγές


## Πηγές
* Loud, Graham A.; Schenk, Jochen, eds. (2017). The Origins of the German Principalities, 1100-1350: Essays by German Historians. Routledge.

|-

Κατηγορία:Οίκος του Λιμβούργου
Σίμων της Ιερουσαλήμ

O **Σίμων**, γερμ. Simon (12ος αι.) από τον Οίκο του Λίμπουργκ ήταν ο πρώτος γνωστός κοντόσταυλος του βασιλείου της Ιερουσαλήμ.

## Βιογραφία
Μάλλον ήταν γιος του Ερρίκου δούκα της Κάτω Λωρραίνης, από τον Οίκο του Λίμπουργκ.

Αναφέρεται σε δύο καταστατικά (charters), του 1108 και του 1115, ως Symon ducis filius. Ίσως είναι ο Σίμοντος, που αναφέρει η Άννα Κομνηνή, ο απεσταλμένος του Βαλδουίνου Α΄ της Ιερουσαλήμ στην Τρίπολη, με σκοπό να υποδεχθεί τους πρέσβεις του Αλεξίου Α΄ Κομνηνού. Στην *Αλεξιάδα* τον αποκαλεί "εξάδελφο" του βασιλιά. Αυτά τα δύο στοιχεία οδηγούν στο συμπέρασμα, ότι μάλλον είναι γιος του Ερρίκου δούκα της Κάτω Λωρραίνης: η μητέρα του Ερρίκου ήταν η Γιούττα, κόρη της Γκέρμπεργκα, κόρης του Ευστάθιου Α΄ κόμη της Βουλώνης και ο Βαλδουίνος Α΄ ήταν γιος του Ευστάθιου Β΄ κόμη της Βουλώνης, γιου του Ευστάθιου Α΄.

## Πηγές
* Άννας Κομνηνής *Αλεξιάς*, Κωνσταντινούπολη 1148. Επανέκδοση από τις Εκδόσεις Άγρα 1991.

Κατηγορία:Οίκος του Λιμβούργου
Βάλεραν της Κάτω Λωρραίνης

Ο **Βάλεραν**, γερμ. Waleran (περί το 1085 - 1139) ο *Παγανιστής*, λατ. Paganus από τον Οίκο του Λίμπουργκ ήταν δούκας του Λίμπουργκ & κόμης του Αρλόν (1119 - 1139) και δούκας της Κάτω Λωρραίνης (1128 - 1139).

## Βιογραφία
Ήταν γιος του Ερρίκου δούκα της Κάτω Λωρραίνης και της Αδελαΐδας, κόρης του Μπότο του Πότενσταϊν. Στη διένεξη του Ερρίκου Δ΄ με τον γιο του Ερρίκο Ε΄, ο Ερρίκος δούκας της Κάτω Λωρραίνης είχε πάρει το μέρος του πρώτου. Έτσι όταν ο δεύτερος έγινε βασιλιάς της Γερμανίας, του αφαίρεσε το δουκάτο και το παραχώρησε στον αντίπαλο του Ερρίκου, τον Γοδεφρείδο Α΄ κόμη του Λουβαίν. Παρ' όλα αυτά ο Ερρίκος συνέχισε να αυτοαποκαλείται *δούκας*, τίτλο που κράτησαν οι απόγονοί του, έτσι αν και ήταν κόμητες του Λίμπουργκ αποκαλούντο δούκες. Ο Ερρίκος συμμάχησε με τον εξεγερθέντα Λοθάριο. 

Όταν ο Λοθάριος έγινε βασιλιάς της Γερμανίας, έδωσε το δουκάτο της Κάτω Λωρραίνης στον Βάλεραν, αλλά ο Γοδεφρείδος Α΄ αντέδρασε με πόλεμο, μάλιστα για την επιμέλεια του αββαείου του Σιντ-Τρούιντεν. Το 1129 ο Βάλεραν και ο Αλέξανδρος των Γύλιχ, επίσκοπος της Λιέγης, συνέτριψαν τις δυνάμεις του Γοδεφρείδου Α΄ στο Βίλντε. Από τότε έγινε πράγματι δούκας της Κάτω Λωρραίνης. Τελικά συμφιλιώθηκαν και ο Γοδεφρείδος Α΄ κράτησε τον τίτλο του *δούκα*. 

Το 1129 του δόθηκε το δάσος του Ντούισμπουρκ. Το 1139 ο Λοθάριος απεβίωσε και ο Βάλεραν υποστήριξε τον Κορράδο Γ΄ των Χοενστάουφεν, που εξελέγη. Έμεινε πιστός υποστηρικτής του νέου βασιλιά της Γερμανίας ώσπου απεβίωσε το ίδιο έτος σε ηλικία 34 ετών. Τον διαδέχθηκε ο γιος του Ερρίκος Β΄ στο Λίμπουργκ και ο Γοδεφρείδος Β΄ κόμης του Λουβαίν, γιος του Γοδεφρείδου Α΄, στην Κάτω Λωρραίνη. 

## Οικογένεια
Νυμφεύτηκε τη Γιούττα των Βάσενμπερκ, κόρη του Γεράρδου Α΄ κόμη του Χέλρε και είχε τέκνα:
* Ερρίκος Β΄ π. 1111-1167, κόμης ("δούκας") του Λίμπουργκ .
* Γκέραρντ.
* Βεατρίκη απεβ. μετά το 1164, παντρεύτηκε τον Ρούπρεχτ Α΄ κόμη του Λάουρενμπουρκ.
* Βάλεραν/Βάλραμ απεβ. 1147, κόμης του Αρλόν.
* μία κόρη, παντρεύτηκε τον Έκμπερτ κόμη του Τέκλενμπερκ.

## Αναφορά σε Πηγές


## Πηγές

*Gislebertus (of Mons) (2005). Chronicle of Hainaut. Translated by Napran, Laura. The Boydell Press.
*Loud, Graham A.; Schenk, Jochen, eds. (2017). The Origins of the German Principalities, 1100-1350: Essays by German Historians. Routled

|-

Κατηγορία:Οίκος του Λιμβούργου
Ναδέρ Ναδέρ

Ο **Ναδέρ Ναδέρ** (αγγλικά: Nader Nader; ρωσικά: Надер Надер) γεννήθηκε στις 2 Σεπτεμβρίου 1958. Είναι επιχειρηματίας, και επενδυτής, με μεγάλο φιλανθρωπικό έργο, που δραστηριοποιείται κυρίως στους τομείς του χάλυβα και των ακινήτων. Είναι Πρόεδρος του Διοικητικού Συμβουλίου της City Palace Ltd, της εταιρείας πίσω από την οικοδόμηση του ουρανοξύστη Evolution Tower, στο Διεθνές Επιχειρηματικό Κέντρο της Μόσχας. Ο Ναδέρ παρέχει, επίσης, υπηρεσίες εμπορικής διαμεσολάβησης στις μεγαλύτερες εταιρείες της ρωσικής βιομηχανίας χάλυβα.

## Νεανικά χρόνια και Μόρφωση
Ο Ναδέρ Ναδέρ (Nader Nader) γεννήθηκε το 1958 στην πόλη Χομς της Συρίας. Το 1962 μετακόμισε με την οικογένειά του στην τότε Σοβιετική Ένωση όπου ολοκλήρωσε την πρωτοβάθμια και δευτεροβάθμια εκπαίδευσή του με εξειδίκευση στην αγγλική γλώσσα. Το 1982, ο Ναδέρ ολοκλήρωσε τις σπουδές του στην Ιατρική, αποφοιτώντας από την Ιατρική Ακαδημία της Μόσχας. 

## Καριέρα
Για περισσότερες από τρεις δεκαετίες, ο Ναδέρ δραστηριοποιείται στη βιομηχανία σιδήρου και χάλυβα. Έχοντας αποκτήσει μεγάλη πείρα στη ρωσική αγορά, ο Ναδέρ επικεντρώνεται στον τομέα των σιδηροκραμάτων, σε διεθνές επίπεδο. Από το 1985 έως το 1992, διετέλεσε εκπρόσωπος της Fercometal SA στη Μόσχα. Το 1992 ανέλαβε καθήκοντα Γενικού Διευθυντή στην Merz Merkur Stahlfinanz Anstalt, μίας καταξιωμένης εταιρείας στο χώρο του εμπορίου προϊόντων χάλυβα, στην οποία παρέμεινε μέχρι το 1998.  

Από το 1997 και μέχρι σήμερα, ο Ναδέρ ασχολείται παράλληλα με τον τομέα των ακινήτων. Στις τελευταίες του δραστηριότητες, περιλαμβάνονται τα έργα ST Tower και Evolution Tower. Πρόκειται για δύο ουρανοξύστες που αποτελούν ορόσημο του Διεθνούς Επιχειρηματικού Κέντρου της Μόσχας. Από το 2010, ο Ναδέρ κατέχει τη θέση του Προέδρου του Διοικητικού Συμβουλίου της City Palace Ltd, της αναπτυξιακής εταιρείας του Evolution Tower.

## Φιλανθρωπία
Ο Ναδέρ βρίσκεται πάντοτε στο πλευρό του Ελληνορθόδοξου Πατριαρχείου Αντιοχείας και πάσης Ανατολής στη Μόσχα. Για το φιλανθρωπικό του έργο, ο Ναδέρ έχει τιμηθεί με το Παράσημο του Αγίου Σεραφείμ του Σάρωφ (3ος βαθμός) της Ρωσικής Ορθόδοξης Εκκλησίας.

## Προσωπική ζωή
Ο Ναδέρ είναι παντρεμένος με την Όλγα Ρούμπτσοβα. Έχουν δύο παιδιά, μία κόρη τη Στεφανία και έναν γιο, τον Ναδέρ Μανουέλ. 

## Παραπομπές


Κατηγορία:Ρώσοι επιχειρηματίες
See You Again

To **See You Again** είναι ένα τραγούδι του Wiz Khalifa, στο οποίο συμμετέχει και ο Τσάρλι Πουθ. Το κομμάτι συμπεριλήφθηκε στο soundtrack της ταινίας *[[Μαχητές των Δρόμων 7|Furious 7]]* (2015) και πρόκειται για μία αφιέρωση στον ηθοποιό Πολ Γουόκερ, ο οποίος είχε σκοτωθεί σε αυτοκινητιστικό δυστύχημα στις 30 Νοεμβρίου 2013, στην Καλιφόρνια. Αργότερα, το κομμάτι συμπεριλήφθηκε ως "bonus track" στο ντεμπούτο άλμπουμ του Πουθ, *[[Nine Track Mind]]*. Ο Πουθ είχε συμμετάσχει στη σύνθεση του κομματιού, καθώς και στην παραγωγή, μαζί με τους DJ Frank E και Άντριου Σένταρ. Στις 10 Μαρτίου 2015, κυκλοφόρησε και ως single, το πρώτο από το soundtrack της ταινίας.

Το εν λόγω single έγινε η μεγαλύτερη επιτυχία και των δύο εμπλεκόμενων καλλιτεχνών έως και σήμερα. Βρέθηκε για 12 συνεχόμενες εβδομάδες στο νούμερο 1 των αμερικανικών *[[Billboard Hot 100]]*, ισοφαρίζοντας έτσι το ρεκόρ που είχε το Lose Yourself, του Eminem, το οποίο ήταν το μοναδικό rap νούμερο 1-single στις ΗΠΑ, επίσης, έφτασε στο νούμερο των βρετανικών charts, όπου έμεινε για 2 εβδομάδες.  Το "See You Again", έφτασε σε πολλές χώρες ανά τον κόσμο στο νούμερο 1, μεταξύ αυτών η Αυστραλία, η Αυστρία, ο Καναδάς, η Γερμανία, η Ιρλανδία, η Νέα Ζηλανδία και η Ελβετία. Το κομμάτι είχε το ρεκόρ για τα περισσότερα streams στο Spotify, στις ΗΠΑ, όπως το ξεπέρασε το Drag Me Down.

Το μουσικό βίντεο που κυκλοφόρησε στο YouTube, έφτασε στο νούμερο 1 του καταλόγου με τις περισσότερες θεάσεις στο YouTube, στις 10 Ιουλίου 2017 και παρέμεινε εκεί έως και τις 4 Αυγούστου 2017. Το κομμάτι έλαβε τρεις υποψηφιότητες για Grammy, στις κατηγορίες: Τραγούδι της Χρονιάς, Καλύτερο Τραγούδι Γραμμένο για Οπτικά Μέσα και Καλύτερο Ποπ Τραγούδι Ντουέτου/Συγκροτήματος. Υπήρξε, επίσης, υποψήφιο για Χρυσή Σφαίρα Καλύτερου Τραγουδιού. Το τραγούδι ήταν το πιο επιτυχημένο εισπρακτικά για το έτος 2015, σε συνδυασμό τις πωλήσεις και τα steams, έφτασε το 20.9 εκατομμύρια κομμάτια, σύμφωνα με την IFPI.

## Παραπομπές


## Εξωτερικοί σύνδεσμοι
*

Κατηγορία:Singles του 2015
Κατηγορία:Τραγούδια του 2015
Κατηγορία:Νούμερο 1 singles στα Billboard Hot 100
Κατηγορία:Τραγούδια γραμμένα για ταινίες
Κατηγορία:Νούμερο 1 singles στην Αυστρία
Shape of You

Το **Shape of You** είναι ένα τραγούδι του Βρετανού τραγουδοποιού Εντ Σίραν, το οποίο συμπεριλήφθηκε στον τρίτο δίσκο του, *÷*, το 2017. Στις 6 Ιανουαρίου του 2017 κυκλοφόρησε σε μορφή ψηφιακής λήψης σε διπλό σινγκλ, μαζί με το Castle on the Hill. Το τραγούδι γράφτηκε από τον Σίραν μαζί με τον Στιβ Μακ, ενώ γίνονται ονομαστικές αναφορές και σε άλλους καλλιτέχνες. 

Το κομμάτι έφτασε στο νούμερο 1 στα τσαρτ 44 χωρών, μεταξύ αυτών στα αμερικανικά *[[Billboard Hot 100]]*, στα βρετανικά, στα καναδικά και στα αυστραλιανά. Στα καναδικά έμεινε στο νούμερο 1 για 16 εβδομάδες, ισοφαρίζοντας το προηγούμενο ρεκόρ, στα αμερικανικά έμεινε για 12 εβδομάδες, ενώ στα βρετανικά για 14 εβδομάδες. Στις 21 Σεπτεμβρίου του 2017, έγινε το κομμάτι με τις περισσότερες ακροάσεις στο Spotify, φτάνοντας τα 1.3 δισεκατομμύρια.

## Παραπομπές


## Εξωτερικοί σύνδεσμοι
* Shape of You στο YouTube

Κατηγορία:Τραγούδια του 2017
Κατηγορία:Singles του 2017
Κατηγορία:Τραγούδια του Εντ Σίραν
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στην Αυστρία
Ερρίκος Β΄ του Λιμβούργου

Ο **Ερρίκος Β΄**, γερμ. Heinrich II (π. 1111 - Αύγουστος 1167) από τον Οίκο του Λίμπουργκ ήταν κόμης του Λίμπουργκ & Αρλόν (1147-67). Όταν ο Κορράδος Γ΄ τού αρνήθηκε τη διαδοχή στο δουκάτο της Κάτω Λωρραίνης του πατέρα του, ο Ερρίκος Β΄ κράτησε τον τίτλο τού δούκα. 

## Βιογραφία
Ήταν ο πρωτότοκος γιος του Βάλεραν δούκα της Κάτω Λωρραίνης και Β΄ κόμη του Λίμπουργκ & Αρλόν και της Γιούτα των Βάσενμπεργκ, κόρης του Γκέραρτ Α΄ κόμη του Γκέλντερς. 

Το 1139 διαδέχθηκε τον πατέρα του στο Λίμπουργκ, όμως ο Κορράδος Γ΄ της Γερμανίας έδωσε την Κάτω Λωρραίνη στον Γοδεφρείδο Β' κόμη του Λουβαίν. Ο Ερρίκος Β΄ δεν αποδέχθηκε την απώλεια και επιτέθηκε στον νέο δούκα, αλλά ηττήθηκε. Το 1142 απεβίωσε ο Γοδεφρείδος Β΄, όμως ο Ερρίκος Β΄ ήταν απασχολημένος στον πόλεμο με τον κύριο του Φωκεμόν και δεν πρόβαλε αξίωση στο δουκάτο. 

Ο νεότερος αδελφός του είχε λάβει την κομητεία του Αρλόν, όμως το 1147 απεβίωσε άτεκνος και ο Ερρίκος Β΄ τον διαδέχθηκε εκεί. Ο Κορράδος Γ΄ το επιβεβαίωσε και οι δύο τους συμφιλιώθηκαν. Ωστόσο ο Ερρίκος Β΄ δεν τον ακολούθησε στη Β΄ Σταυροφορία. Παρέστη στην στέψη του Φρειδερίκου Α΄ της Γερμανίας, ανιψιού τού Κορράδου Γ΄.

Τότε ενεπλάκη σε πόλεμο με τον Ερρίκο Δ΄ των Ναμύρ κόμη του Λουξεμβούργου. Όταν η πόλη Αρντέν κατελήφθη, λεηλατήθηκε και κάηκε ολοσχερώς, ο Ερρίκος Β΄ στράφηκε στον Γοδεφρείδο Γ΄ κόμη του Λουβαίν (γιο του Γοδεφρείδου Β΄), αλλά τελικά ειρήνευσαν το 1155. Μάλιστα η κόρη του Μαργαρίτα παντεύτηκε τον Γοδεφρείδο Γ΄.

Έλαβαν μέρος στις εκστρατείες του Φρειδερίκου Α΄ στην Ιταλία, αλλά το 1167 ασθένησε από επιδημία και απεβίωσε στη Ρώμη σε ηλικία 56 ετών. 

## Οικογένεια
Νυμφεύτηκε τη Ματίλντα του Ζάφφενμπεργκ και είχε τέκνα:
* Ερρίκος Γ΄ π. 1140-1221, δούκας του Λίμπουργκ.
* Μαργαρίτα, παντρεύτηκε τον Γοδεφρείδο Γ΄ κόμη του Λουβαίν & δούκα της Κάτω Λωρραίνης (Οίκος των Ρεγκινάρ).

## Αναφορές σε Πηγές


## Πηγές
* Loud, Graham A.; Schenk, Jochen, eds. (2017). The Origins of the German Principalities, 1100-1350: Essays by German Historians. Routledge.

Κατηγορία:Οίκος του Λιμβούργου
Ερρίκος Γ΄ του Λιμβούργου

Ο **Ερρίκος Γ**', γερμ. Heinrich III (π. 1140 - 21 Ιουνίου 1221) από τον Οίκο του Λίμπουργκ ήταν δούκας του Λίμπουργκ & κόμης του Αρλόν (1165-1221).

## Βιογραφία
Ήταν ο μόνος γιος του Ερρίκου Β΄ δούκα του Λίμπουργκ & κόμη του Αρλόν και της Ματίλντας του Ζάφφενμπερκ.

Το 1172 πολέμησε εναντίον του Ερρίκου Δ΄ των Ναμύρ κόμη του Λουξεμβούργου και του συμμάχου του Βαλδουίνου Ε΄ κόμη του Αινώ. Τα περίχωρα του Αρλόν καταστράφηκαν, ο Ερρίκος Γ΄ ηττήθηκε και έπρεπε να αποζημιώσει τον Ερρίκο Δ΄ για τις ζημίες που είχε κάνει. Το 1183 υποστήριξε την εκλογή του Φόλμαρ αρχιεπισκόπου του Τρηρ, κάτι στο οποίο αντιτάχθηκε ο Φρειδερίκος Α΄ της Γερμανίας. 

Αργότερα ήλθε σε αντιδικία με τον γιο της αδελφής του,  τον Ερρίκο Α΄ δούκα της Βραβάντης για την επιμέλεια (advocacy) του αββαείου του Σιντ-Τρούιντεν: ο ανιψιός του τη διεκδικούσε ως μέρος της προίκας της μητέρας του Μαργαρίτας. Το 1191 συμβιβάστηκαν: ο Ερρίκος Γ΄ έγινε υποτελής του Ερρίκου Α΄ και συνεργάστηκαν στα εσωτερικά ζητήματα της Βελγικής. 

Όταν υποψήφιοι βασιλείς της Γερμανίας ήταν ο Όθωνα Δ΄ των Γουέλφων και ο Φίλιππος των Χοενστάουφεν, υποστήριξε τον πρώτο. Στη μεταξύ τους διαμάχη πολέμησε στη μάχη του Μπουβίν το 1214, που απέβη καταστροφική για τον Όθωνα Δ΄. Το 1221 απεβίωσε σε ηλικία 81 ετών.

## Οικογένεια
Νυμφεύτηκε τη Σοφία του Σααρμπρύκεν και είχε τέκνα:
* Βάλεραν Γ΄ π. 1165-1226, δούκας του Λίμπουργκ.

## Αναφορά σε Πηγές


## Πηγές
* Loud, Graham A.; Schenk, Jochen, eds. (2017). The Origins of the German Principalities, 1100-1350: Essays by German Historians. Routledge.

Κατηγορία:Οίκος του Λιμβούργου
Sorry (τραγούδι, Τζάστιν Μπίμπερ)

To **Sorry** είναι τραγούδι του Καναδού τραγουδιστή Τζάστιν Μπίμπερ, το οποίο συμπεριλήφθηκε στον τέταρτο δίσκο του *Purpose* (2015). Το τραγούδι γράφτηκε από τους Julia Michaels, Τζάστιν Τράντερ, Σόνι Μουρ και τον Μπίμπερ, ενώ η παραγωγή έγινε από τον Skrillex και τον BloodPop. Το κομμάτι κυκλοφόρησε στις 23 Οκτωβρίου του 2015 και ως single, ως το δεύτερο από τον δίσκο. Το θέμα του κομματιού είναι ο έρωτας, όπου ο  τραγουδιστής ζητά συγχώρεση από τον εραστή του, καθώς και μία δεύτερη ευκαιρία. 

Το κομμάτι κατέληξε άκρως επιτυχημένο, φτάνοντας το νούμερο 1 στα charts 13 κρατών. Στα καναδικά Hot 100, παρέμεινε πρώτο για εφτά εβδομάδες, ενώ στα αμερικανικά Hot 100, για τρεις εβδομάδες. Το εν λόγω κομμάτι αντικαταστάθηκε από το το τρίτο single του δίσκο Love Yourself, πράγμα που καθιστά τον Μπίμπερ τον 12ο καλλιτέχνη που ένα τραγούδι του διαδέχεται ένα άλλο στην κορυφή του Hot 100.  Το ίδιο συνέβη και στα βρετανικά charts, με μόλις τρεις καλλιτέχνες να το έχουν καταφέρει αυτό. Παγκοσμίως, το κομμάτι έγινε ένα από τα πιο επιτυχημένα στις ψηφιακές πωλήσεις, ξεπερνώντας τα 10 εκατομμύρια μες στο 2016.

## Παραπομπές


## Εξωτερικοί σύνδεσμοι
* Sorry στο YouTube

Κατηγορία:Τραγούδια του 2015
Κατηγορία:Singles του 2015
Κατηγορία:Τραγούδια του Τζάστιν Μπίμπερ
Κατηγορία:Νούμερο 1 singles στα Billboard Hot 100
Uptown Funk

Το **Uptown Funk** (γνωστό ως και  **UpTown Funk!**) είναι ένα τραγούδι του Βρετανού παραγωγού Μαρκ Ράνσον και του Αμερικανού τραγουδιστή Bruno Mars, το οποίο συμπεριλήφθηκε στον τέταρτο δίσκο του Ράνσον *Uptown Special* (2015). Ο Τζεφ Μπάσερ, επίσης,  Στις 10 Νοεμβρίου 2015 κυκλοφόρησε και ως single, από τη RCA Records και ήταν το πρώτο από τον δίσκο. Το τραγούδι έγινε παγκόσμιο φαινόμενο με την επιρροή που άσκησε στην ποπ-κουλτούρα. 

Το τραγούδι έμεινε 14 εβδομάδες στο νούμερο των αμερικανικών Hot 100 και επτά εβδομάδες στα βρετανικά. Ενώ έφτασε στο νούμερο 1 σε πολλές χώρες όπως η Νέα Ζηλανδία, η Γαλλία, ο Καναδάς, η Ιρλανδία και η Αυστραλία. Έγινε το δεύτερο πιο επιτυχημένο σε εισπράξεις single του 2015, καθώς κι ένα από τα πιο επιτυχημένα γενικότερα. Επίσης, κέρδισε και δύο Grammy, συμπεριλαμβανομένου το *Ηχογράφηση της Χρονιάς*. Για την προώθηση του κομματιού κυκλοφόρησε και video clip, το οποίο έφτασε έως την έκτη θέση στον κατάλογο των βίντεο με τις περισσότερες προβολές στο YouTube.

## Παραπομπές


## Εξωτερικοί σύνδεσμοι
* Uptown Funk στο YouTube

Κατηγορία:Singles του 2014
Κατηγορία:Τραγούδια του 2014
Κατηγορία:Νούμερο 1 singles στα Billboard Hot 100
Κατηγορία:Singles της Sony Music
Wiz Khalifa

Ο **Κάμερον Τζίμπριλ Τόμαζ** (αγγλικά: *Cameron Jibril Thomaz*, γενν. 8 Σεπτεμβρίου 1987), περισσότερο γνωστός ως **Wiz Khalifa**, είναι Αμερικανός ράπερ, τραγουδιστής, τραγουδοποιός και ηθοποιός. Το ντεμπούτο του άλμπουμ το κυκλοφόρησε το 2006, με τίτλο *Show and Prove*, ενώ το 2007, υπέγραψε στην Warner Bros. Records. Το 2008, σημείωσε μία από τις πρώτες του επιτυχίες με το τραγούδι Say Yeah, το οποίο παίχτηκε αρκετά στο ραδιόφωνο, καταφέρνοντας να εισέλθει και στα αμερικανικά  Rhythmic Top 40 και Hot Rap Tracks. 

Τον Νοέμβριο του 2009, αποχώρησε από τη Warner Bros. και κυκλοφόρησε και το δεύτερο του άλμπουμ ονόματι *Deal or No Deal*. Μετά το 2010, υπέγραψε συμβόλαιο με την Atlantic Records. To ντεμπούτο του single με την εταιρεία, Black and Yellow, σημείωσε κι αυτό επιτυχία, φτάνοντας το νούμερο 1 στα αμερικανικά Hot 100. To 2011 κυκλοφόρησε και το τρίτο άλμπουμ (πρώτο με την εταιρεία), *Rolling Papers*. Την επόμενη χρονιά κυκλοφόρησε και το τέταρτο άλμπουμ του, *O.N.I.F.C.*. Ενώ το 2014, κυκλοφόρησε και το πέμπτο του, το *Blacc Hollywood*.

Τον Μάρτιο του 2015, κυκλοφόρησε το single, See You Again, το οποίο συμπεριλήφθηκε στο soundtrack της ταινίας *[[Μαχητές των Δρόμων 7|Furious 7]]* (2015). Το εν λόγω κομμάτι μπορεί να θεωρηθεί η μεγαλύτερή του επιτυχία, αφού έφτασε στο νούμερο 1 των Hot 100 και έμεινε για 12 συνεχόμενες εβδομάδες, συμπληρωματικά, το video clip που κυκλοφόρησε για το τραγούδι, ήταν για ένα μικρό διάστημα το βίντεο με τις περισσότερες προβολές στο YouTube.
## Παραπομπές


## Εξωτερικοί σύνδεσμοι

* 
* Wiz Khalifa  at MTV
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί τραγουδιστές
Κατηγορία:Αμερικανοί ράπερ
Κατηγορία:Αμερικανοί ηθοποιοί τηλεόρασης
Γεράρδος Α΄ του Ντυρμπουί

Ο **Γεράρδος Α΄**, γαλλ. Gérard, γερμ. Gerhard I (1223 - μετά το 1298) από τον Οίκο του Λίμπουργκ ήταν κόμης του Ντυρμπουί (Durbuy), περιοχής της Βελγικής (1247-98).

## Βιογραφία
Ήταν ο τέταρτος γιος του Βάλεραν Γ΄, κόμη του Λίμπουργκ και της Ερμεσίνδης των Ναμύρ, κόρης και κληρονόμου του Ερρίκου Δ΄ κόμη του Λουξεμβούργου.

Ήταν αδελφός του Ερρίκου Ε΄, κόμη του Λουξεμβούργου και ετεροθαλής αδελφός του Ερρίκου Δ΄, κόμη του Λίμπουργκ. Έλαβε από τη μητέρα του την κομητεία του Ντυρμπουί. Απεβίωσε μετά το 1298 σε ηλικία μεγαλύτερη των 75 ετών. Το Ντυρμπουί επέστρεψε στον βασιλιά της Γερμανίας, που ήταν μικρανιψιός του Ερρίκου Ζ΄ από τον Οίκο του Λουξεμβούργου.

## Οικογένεια
Νυμφεύτηκε τη Μεχτίλντε της Κλέβης, κόρη του Ντίτριχ (*Dietrich primogenitus*), κυρίου του Βέζελ και του Ντίνσλακεν και είχε τέκνα:
* Ερμεσίνδη απεβ. 1272, παντρεύτηκε τον Γκέρχαρντ Ε΄, κόμη του Μπλάνκενχαϊμ.
* Αικατερίνη απεβ. 1328, παντρεύτηκε πρώτα τον Αλβέρτο, κύριο του Φόορνε και μετά τον Βόλφαρτ του Μπόρσελεν.
* Αγνή.
* Μαρία.
* Ματθίλδη, κυρία του Μελέν (*Melin*), παντρεύτηκε τον Μποντουέν του Ενάν (*Hénin*), κύριο του Φονταίν-λ'Εβέκ.
* Πεντηκοστή, παντρεύτηκε τον Γουλιέλμο του Μορτάν (*Mortagne*), κύριο του Ρυμ (*Rumes*).
* Ισαβέλλα, κυρία του Ρουσύ, παντρεύτηκε τον Ερρίκο Β΄ του Γκρανπρέ, κύριο του Ουφαλίζ & Λιβρύ.
* Μαργαρίτα απεβ. 1291, παντρεύτηκε τον Ιωάννη Β΄, κύριο του Γκιστέλ.

## Πρόγονοι



	

## Πηγές
*www.genealogie-mittelalter.de
*[Medieval Lands Project, Herren von Blankenheim](http://fmg.ac/Projects/MedLands/FRANCONIA%20(LOWER%20RHINE).htm#GerhardBlankenheimdied1309A)

## Αναφορές


Κατηγορία:Οίκος του Λιμβούργου
Τράπεζα Πάγου Λάρσεν

Η **Τράπεζα Πάγου Λάρσεν** (**Larsen Ice Shelf**) εκτείνεται κατά μήκος της Ανταρκτικής χερσονήσου, από το Ακρωτήριο Λόνγκινγκ (Cape Longing) μέχρι τη Χερσόνησο Σμιθ (Smith Peninsula), στο βορειοδυτικό τμήμα της Θάλασσας Βεντέλ.

Πήρε το όνομά της από τον πλοίαρχο του νορβηγικού φαλαινοθηρικού Jason, Κάρλ Άντον Λάρσεν (Carl Anton Larsen), το οποίο τον Δεκέμβριο του 1893 έπλευσε κατά μήκος της εν λόγω τράπεζας πάγου και έφτασε νότια μέχρι το 68°10'.

Οι ερευνητές χωρίζουν την Τράπεζα Πάγου Λάρσεν σε επτά τμήματα: Larsen A, Larsen B, Larsen C (που είναι το μεγαλύτερο), Larsen D, Larsen E, Larsen F και Larsen G. Το 2005 η Τράπεζα Πάγου Λάρσεν κάλυπτε συνολικά επιφάνεια της θάλασσας σε έκταση 78.500 τ.χιλ. με εξαιρετικά παχύ στρώμα πάγου. Από τα μέσα του 1990 υπάρχουν συνεχής αναφορές για κατάρρευσή της σε διάφορα σημεία με τελευταία τον Ιούλιο του 2017 κατά την οποία ένα μεγάλο κομμάτι αποσπάστηκε από το τμήμα Larsen C.

## Εξωτερικοί σύνδεσμοι
* 

Κατηγορία:Γεωγραφία της Ανταρκτικής
Περιβόλι Φθιώτιδας

Με την ονομασία **Περιβόλι Φθιώτιδας** αναφέρονται οι οικισμοί:
* Περιβόλι Δομοκού Φθιώτιδας
* Περιβόλι Μακρακώμης Φθιώτιδας
Ουαλερανός Δ΄ του Λιμβούργου

Ο **Ουαλερανός Δ΄**, γερμ. Waleran IV (απεβ. 1279) από τον Οίκο του Λίμπουργκ ήταν δούκας του Λίμπουργκ (1247-79).

## Βιογραφία
Ήταν γιος του Ερρίκου Δ΄ κόμη του Λίμπουργκ και της Ερμενγκάρντε/Ίρμγκαρτ των Μπεργκ, κόρης του Αδόλφου ΣΤ΄ κόμη του Μπεργκ.

Έπαιξε σημαίνοντα ρόλο στην πολιτική κατά τη μεγάλη μεσοβασιλεία 67 ετών (1245-1312), μετά την καθαίρεση του Φρειδερίκου Β΄ της Γερμανίας από τον πάπα Ιννοκέντιο Δ΄. Άφησε τη μερίδα των Χοενστάουφεν και υποστήριξε τον Γουλιέλμο Β΄ κόμη της Ολλανδίας ως βασιλιά της Γερμανίας· εστάλη ως μέλος πρεσβείας στον Ερρίκο Γ΄ των Ανζού της Αγγλίας. Όταν απεβίωσε ο Γουλιέλμος Β΄ υποστήριξε τον Ριχάρδο κόμη της Κορνουάλης, αδελφό του Ερρίκου Γ΄ και αργότερα, το 1272, μαζί με άλλους ευγενείς πρόσφερε το στέμμα στον Ότακαρ Β΄ των Πρεμυσλιδών της Βοημίας και μετά στον Ροδόλφο Α΄ των Αψβούργων δούκα της Αυστρίας.

Το 1252 παρενέβη στον Πόλεμο για τη διαδοχή της Φλάνδρας και του Αινώ στην πλευρά του Ιωάννη Α΄ κόμη του Αινώ. Μετά το 1258 ήλθε σε ρήξη με τον Ιωάννη Α΄ δούκα της Βραβάντης, μετά από φιλία 60 ετών. Συχνά παρενέβαινε και στις υποθέσεις του αρχιεπισκόπου της Κολωνίας, όπως στη συνεχή αντιπαράθεσή του με τους αστούς. Απεβίωσε το 1279 χωρίς άρρενα τέκνα και τον διαδέχθηκε η κόρη του Ερμενγκάρντε.

## Οικογένεια
Νυμφεύτηκε πρώτα την Κουνιγκούντε, κόρη του Όθωνα Γ΄ μαργράβου του Βρανδεμβούργου· δεν απέκτησαν απογόνους.

Αργότερα έκανε δεύτερο γάμο με τη Γιούντιτ/Ιουδήθ της Κλέβης και είχε τέκνο:
* Ερμενγάρδη απεβ. 1283, δούκισσα του Λίμπουργκ, παντρεύτηκε τον Ρέχιναλντ Α΄ των Βάσενμπεργκ κόμη του Χέλρε. 
* (;) Σοφία.

## Αναφορές σε Πηγές


Κατηγορία:Οίκος του Λιμβούργου
Αδόλφος Ζ΄ του Μπεργκ

Ο **Αδόλφος Ζ΄**, γερμ. Adolf VII (π. 1220 - 22 Απριλίου 1259) από τον Οίκο του Λίμπουργκ ήταν κόμης του Μπεργκ (Berg) το διάστημα 1247-1259.

## Βιογραφία
Ήταν ο δευτερότοκος γιος του Ερρίκου Δ΄ δούκα του Λίμπουργκ και της Ίρμγκαρτ κόμισσας του Μπεργκ. 

Το 1247 ο μεγαλύτερος αδελφός του Βάλεραν Δ΄ διαδέχθηκε τον πατέρα τους στο Λίμπουργκ και ο Αδόλφος Ζ΄ έλαβε την κομητεία του Μπεργκ της μητέρας του, η οποία απεβίωσε δύο έτη μετά. Μαζί με τον αδελφό τής συζύγου του, τον Κορράδο του Χόχσταντεν αρχιεπίσκοπο της Κολωνίας ήταν στην αντίπαλη των Χοενστάουφεν μερίδα, που υποστήριξε τον Γουλιέλμο Β΄ κόμη της Ολλανδίας ως βασιλιά της Γερμανίας. Έλαβε τέσσερα σημαντικά βασιλικά φέουδα από αυτόν και το δάσος του Ντούισμπεργκ. 

Το 1234 συμμετείχε σε μία Σταυροφορία εναντίον της περιοχής Στέντινγκεν (το δέλτα του Βέζερ). Το 1255 θεμελίωσε τον καθεδρικό του Άλτενα μαζί με τον αδελφό του Βάλεραν. Το 1259 έλαβε μέρος στο Νόις σε μία κονταρομαχία, αλλά τραυματίστηκε μοιραία· ήταν 39 ετών. Τον δαδέχθηκαν οι δύο μεγαλύτεροι γιοί του, πρώτα ο Αδόλφος Η΄ και μετά ο Γουλιέλμος Α΄. 

## Οικογένεια
Νυμφεύτηκε τη Μαργαρίτα, κόρη του Λοτάρ Α΄ κόμη του Χόχσταντεν και είχε τέκνα:
* Αδόλφος Η΄ π. 1240-1296, κόμης του Μπεργκ.
* Γουλιέλμος Α΄ π. 1242-1308, κόμης του Μπεργκ.
* Ερρίκος πριν το 1247-1290/96, κύριος του Βίντεκ.
* Ένγκελμπερτ, κοσμήτορας του Συλλόγου του ναού του Αγ. Κούνιμπερτ, στην Κολωνία.
* Βάλραμ, κοσμήτορας του Συλλόγου του ναού της Αγ. Μαρίας, στην Κολωνία.
* Κορράδος απεβ. 1313, κοσμήτορας του Συλλόγου του καθεδρικού της Κολωνίας και επίσκοπος του Μύνστερ.
* Ίρμγκαρτ π. 1256-1294, παντρεύτηκε τον Έμπερχαρντ Α΄ κόμη του Λα Μαρκ.

Η Μαργαρίτα απεβίωσε το 1314, μεγαλύτερη των 100 ετών.

## Αναφορές σε Πηγές


## Εξωτερικοί σύνδεσμοι
* Genealogie-Mittelalter.de
* Lower Rhine Nobility

Κατηγορία:Οίκος του Λιμβούργου
Θάλασσα της Σκωτίας

Η **Θάλασσα της Σκωτίας** (*Scotia Sea*) βρίσκεται εκεί που ενώνεται ο Νότιος Ωκεανός με τον Νότιο Ατλαντικό Ωκεανό. Οριοθετείται δυτικά από το Πέρασμα Ντρέικ και βόρεια, ανατολικά και νότια από μια υποθαλάσσια οροσειρά, την Scotia Arc, που έχει την μορφή τόξου, και κατά μήκος της οποίας στην επιφάνεια της θάλασσας βρίσκονται η Isla de los Estados, η νήσος Shag, η Νότιος Γεωργία και οι Νότιοι Σάντουιτς Νήσοι, οι Νότιες Ορκάδες και η Νήσος Έλεφαντ. Έχει έκταση περίπου 900.000 τ.χιλ.

Πήρε το όνομά της γύρω στο 1932, από το ερευνητικό πλοίο *Σκωτία*, που χρησιμοποιήθηκε από την Scottish National Antarctic Expedition, στην εξερεύνηση της Ανταρκτικής (1902–04).

## Εξωτερικοί σύνδεσμοι
* 

Κατηγορία:Νότιος Ωκεανός
Κατηγορία:Ατλαντικός Ωκεανός
Αδόλφος Η΄ του Μπεργκ

Ο **Αδόλφος Η΄**, γερμ. Adolf VIII (π. 1240 - 28 Σεπτεμβρίου 1296) από τον Οίκο του Λίμπουργκ ήταν κόμης του Μπεργκ.

## Βιογραφία
Ήταν ο πρωτότοκος γιος του Αδόλφου Ζ΄ κόμη του Μπεργκ και της Μαργαρίτας του Χόχσταντεν.

Το 1259 διαδέχθηκε τον πατέρα του. Ο Ροδόλφος Α΄ των Αψβούργων της Γερμανίας του επέτρεψε να μετακινήσει το νομισματοκοπείο του στο Βίπερφυρτ το 1275. Το 1276 ο Αδόλφος Η΄ έδωσε δικαιώματα πόλης στο Ράτινγκεν και το 1282 στο Βίπερφυρτ. Το 1274 απεβίωσε ο Ένγκελμπερτ Β΄ των Φάλκενσταϊν, αρχιεπίσκοπος της Κολωνίας και ο Αδόλφος Η΄ προσπάθησε να εγκαταστήσει τον αδελφό του Κορράδο κοσμήτορα του Συλλόγου του καθεδρικού της Κολωνίας, αλλά τελικέ εκλέχθηκε ο Ζήγκφρητ Β΄ των Βέστερμπουρκ.

Το 1279 απεβίωσε ο θείος του Βάλεραν Δ΄ δούκας του Λίμπουργκ χωρίς άρρεν τέκνο και τον διαδέχθηκε η κόρη του Ερμενγκάρντε, σύζυγος του Ρέγκιναρ Α΄ κόμη του Γκέλντερς. Το 1280 απεβίωσε άτεκνη και ο Ρέγκιναλτ Α΄ διεκδίκησε το Λίμπουργκ. Επίσης και ο Αδόλφος Ζ΄, που προσπάθησε χωρίς επιτυχία να διεκδικήσει το Λίμπουργκ· τελικά πώλησε το δικαίωμά του στον Ιωάννη Α΄ δούκα της Βραβάντης. Στη μάχη του Βόρινγκεν το 1288 ο Ιωάννης Α΄, υποστηριζόμενος από τον Αδόλφο Η΄, νίκησε τον Ρέγκιναλτ Α΄ και έγινε δούκας του Λίμπουργκ. 

Έδωσε δικαιώματα πόλης στο Ντύσελντορφ. Ο Ζήγκφρητ Β΄ αρχιεπίσκοπος της Κολωνίας, που είχε υποστηρίξει τον Ρέγκιναλτ Α΄, φυλακίστηκε από τον Αδόλφο Η΄ για 13 μήνες στον πύργο Μπουρκ. Με τέχνασμα ο Ζήγκφρητ Β΄ αιχμαλώτισε τον Αδόλφο Η΄ το 1292 και τον φυλάκισε, ώσπου αυτός απεβίωσε το 1296 και τάφηκε στο ναό του Ζόλινγκεν-Γκρέφρατ. Ήταν άτεκνος και τον διαδέχθηκε ο επόμενος αδελφός του Γουλιέλμος Α΄.

## Οικογένεια
Νυμφεύτηκε την Ελισάβετ, κόρη του Όθωνα Β΄ κόμη του Γκέλντερς (ετεροθαλή αδελφή του Ρέγκιναλτ Α΄)· δεν απέκτησαν απογόνους.

## Αναφορές σε Πηγές


## Εξωτερικοί σύνδεσμοι
* Lower Rhine Nobility
* Wikipedia.de

Κατηγορία:Οίκος του Λιμβούργου
Γουλιέλμος Α΄ του Μπεργκ

Ο **Γουλιέλμος Α΄**, γερμ. Wilhelm I (π. 1242 - 16 Απριλίου 1308) από τον Οίκο του Λίμπουργκ ήταν κόμης του Μπεργκ (1296-1308).

## Βιογραφία
Ήταν ο δευτερότοκος γιος του Αδόλφου Ζ΄ κόμη του Μπεργκ και της Μαργαρίτας του Χόχσταντεν. 

Το 1296 διαδέχθηκε τον μεγαλύτερο αδελφό του Αδόλφο Η΄ κόμη του Μπεργκ. Ήταν μοναχός και ο πάπας τον απήλλαξε από τους θρησκευτικούς όρκους για να αναλάβει τη θέση. Η διακυβέρνησή του ήταν αξιοσημείωτη για την συνεχή διαμάχη με  τον αρχιεπίσκοπο της Κολωνίας. Το 1300 υποστήριξε τον Αλβέρτο Α΄ των Αψβούργων της Γερμανίας εναντίον των εκλεκτόρων του Ρήνου και αυτό ενίσχυσε τη θέση του εναντίον του αρχιεπισκόπου. Σε όλο το διάστημα της ζωής του θεμελίωνε ναούς και μονές, όπως το Μπάυενμπουρκ (τώρα μέρος του Βούπερταλ) και το Γκρέφρατ. Ήταν ευεργέτης των πολιτών του Χύκεσβαγκεν.

Το 1308 απεβίωσε σε ηλικία 66 ετών. Ήταν άτεκνος και τον διαδέχθηκε ο ανιψιός του Αδόλφος Θ΄, γιος του επόμενου αδελφού του Ερρίκου κυρίου του Βίνντεκ.

## Οικογένεια
Νυμφεύθηκε την Ίρμγκαρτ της Κλέβης, κόρη του του Ντήτριχ ΣΤ΄ κόμη της Κλέβης· δεν απέκτησαν τέκνα.

## Αναφορές σε πηγές


## Εξωτερικοί σύνδεσμοι
* Lower Rhine Nobility
* Wikipedia.de

Κατηγορία:Οίκος του Λιμβούργου